દિવાળીના તહેવારો ટાણે જ રાજય સહિત દેશભરમાં ૩૦ લાખથી વધુ ડેબિટ કાર્ડ બ્લોક થઇ જવાના કારણે બેંકોના ગ્રાહકોમાં ગભરાટ જોવા મળ્યો હતો. બેંકોના ગ્રાહકો પોતાના ડેબિટ કાર્ડમાંથી પૈસા ઉપડી ગયા નથી તે અંગેની બેંકોમાં પૂછપરછ વધારી દીધી હતી. તો બીજી બાજુ કેટલાક ગ્રાહકો એટીએમમાં જઇ આ અંગે ક્રોસ ચેક કરતાં જોવા મળ્યા હતા કેટલાક ગ્રાહકો બેંકની મોબાઇલ એપ્લિકેશન થકી પણ એકાઉન્ટ ચેક કરતા હતા. જો કે શહેરમાં હજી સુધી એસબીઆઇ, આઇસીઆઇસીઆઇ, યસ બેંક, એકિસસ બેંક અને એચડીએફસી બેંક સહિત અન્ય બેંકના ગ્રાહકના ડેબિટ ખાતામાંથી નાણાં ઉપડી ગયા હોય તેવો બનાવ બહાર આવ્યો નથી. જોકે ગઇ કાલે એસબીઆઇ, એકિસસ બેંક સહિત કેટલીક મોટી બેંકોમાં ડેબિટ કાર્ડના ફ્રોડ અંગેની વિગતો બહાર આવતાંની સાથે બેંકિંગ સત્ત્।ાવાળાઓ પણ સાવધાન થઇ ગયા હતા.